NORAKSTS

|  |  |
| --- | --- |
| 26.08.2021. | Nr.13/50 |

###### GROZĪJUMI JELGAVAS DOMES 2008.GADA 20.MARTA LĒMUMĀ Nr.4/33 “PAR SABIEDRISKĀ TRANSPORTA PAKALPOJUMU SNIEGŠANĀ RADUŠOS ZAUDĒJUMU KOMPENSĒŠANAS KĀRTĪBU”

(Ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis), **PRET – 1** (A.Tomašūns), **ATTURAS – 2** (A.Pagors, G.Kurlovičs),

Saskaņā ar likuma “Par pašvaldībām” 41.panta pirmās daļas 2.punktu un 61.panta trešo daļu, Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas domes 2008.gada 20.maija lēmuma Nr.4/33 “Par sabiedriskā transporta pakalpojumu sniegšanā radušos zaudējumu kompensēšanas kārtību” (turpmāk- Lēmums) 1.pielikumā šādus grozījumus:

* 1. Aizstāt 1.pielikuma visā tekstā vārdu “pilsētas” ar vārdu “valstspilsētas”.
	2. Izteikt 1.pielikuma 3.punktu šādā redakcijā:

“3. Komisija veic savu darbu saskaņā ar Sabiedriskā transporta pakalpojumu likumu, Ministru kabineta noteikumiem un Jelgavas valstspilsētas pašvaldības noslēgto līgumu ar Pārvadātāju par sabiedriskā transporta pakalpojumu sniegšanu ar autobusiem Jelgavas valstspilsētas maršrutu tīkla pilsētas nozīmes maršrutos.”.

* 1. Aizstāt Lēmuma pielikuma 5.punktā vārdu “piecu” ar skaitli un vārdu “6 (sešu)”.
	2. Papildināt 1.pielikumu ar 51. un 52. punktu šādā redakcijā:

“51. Komisijas sastāvā iekļauj:

51.1. Jelgavas valstspilsētas pašvaldības izpilddirektoru- Komisijas priekšēdētājs;

51.2. Jelgavas valstspilsētas pašvaldības administrācijas Pašvaldības īpašumu pārvaldes pārstāvi;

51.3. Jelgavas valstspilsētas pašvaldības administrācijas Finanšu nodaļas pārstāvi;

51.4. Jelgavas valstspilsētas pašvaldības administrācijas Juridiskā sektora juristu;

51.5. Jelgavas valstspilsētas pašvaldības administrācijas Audita pārvaldes pārstāvi;

51.6. 1 (vienu) sabiedrības pārstāvi.”.

52. Komisija darbojas Jelgavas valstspilsētas domes kārtējā sasaukuma pilnvaru laikā. Komisijas sastāvu apstiprina 3 (trīs) mēnešu laikā pēc jaunievēlētās domes pirmās sēdes sasaukšanas.”.

* 1. Aizstāt 1.pielikuma 6. un 7.punktā vārdus “Īpašumu konversijas pārvaldes” ar vārdiem “Jelgavas valstspilsētas pašvaldības administrācijas Pašvaldības īpašumu pārvaldes”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā